પૂર્વ વડાપ્રધાન અટલ બિહારી વાજપાયીનાં નિધન બાદ અલગ-અલગ રાજ્યોમાં તેમની શોક સભાનું આયોજન કરવામાં આવ્યુ હતુ, વળી તેમની અસ્થિ કળસ યાત્રા દરમિયાન ઘણા રાજનીતિક દિગ્ગજોનો હસતો ચહેરો કેમેરામાં જડપાયો હતો, જેને લઇને તેમની સોશિયલ મીડિયામાં ઘણી નિંદ કરવામાં આવી હતી. હવે આ કામ યુપીનાં સીએમ યોગી આદિત્યનાથ દ્વારા કરવામાં આવ્યુ છે. યોગી આદિત્યનાથ યુપીનાં પૂર્વ સીએમ એનડી તિવારીનાં શ્રદ્ધાંજલિ સમારોહમાં હાજરી આપી હતી જ્યા તેઓ યુપી સરકારનાં મંત્રી મોહસિન રજા અને આશુતોષ ટંડન સાથે હસતા નજરે ચઢ્યા હતા. આ મુદ્દે વિપક્ષે સીએમ યોગી આદિત્યનાથનાં આ વર્તણૂકની કડક શબ્દોમાં નિંદા કરી હતી. સપા તરફથી કહેવામાં આવ્યું કે, આ જ ભાજપનું અસલી ચરિત્ર છે, સામે પાર્થીવ શરીર છે અને તે હસી રહ્યા છે. તેમની અંદર રહેલી માણસાઇ મરી ગઇ છે.